The Kabul Times Daily

The Kabul Times Daily (dari: روزنامه کابل تایمز; pashto: کابل ټایمز ورځپاڼه) er en statlig drevet engelskspråklig avis i Afghanistan. Den ble opprinnelig startet som The Kabul Times den 27. februar 1962.

Etter kuppet i 1978 ble avisen omdøpt til New Kabul Times og den begynte å utgi kommunistisk retorikk som minnet om dager under den kalde krigen og som var svært kritisk overfor den vestlige kulturen. Under kommunistenes regime var avisen under oppsyn av Afghanistans demokratiske folkeparti.

Avisen stoppet utgivelsen en kort tid under den USA-ledede invasjonen i 2001, og startet opp igjen i mars 2002. Etter at Kabul falt til Taliban i 2021 sluttet redaktøren Hamidullah Arefi. Noe senere ble Nik Mohammad ansatt som ny redaktør og avisen ble en dagsavis med det nye navnet The Kabul Times Daily.

 Referanser 

 Eksterne lenker 
The Kabul Times Daily

Kategori:Afghanske aviser
Kategori:Engelskspråklige aviser
Kategori:Aviser etablert i 1962
Kategori:Kabul